
PËR SHTYRJEN E AFATIT TË SHPALLJES E TË BOTIMIT TË NJOFTIMIT TË FITUESIT DHE TË NJOFTIMIT TË KONTRATËS SË LIDHUR PËR PROCEDURAT E PROKURIMIT, TË KRYERA NGA GJYKATA E RRETHIT GJYQËSOR TIRANË, SI AUTORITET KONTRAKTOR

Në mbështetje të nenit 100 të Kushtetutës dhe të nenit 75 të ligjit nr. 9643, datë 20.11.2006 “Për prokurimin publik”, të ndryshuar, me propozimin e Ministrit të Financave, Këshilli i Ministrave

Vendosi:

1. Lejimin e Gjykatës së Rrethit Gjyqësor Tiranë, si autoritet kontraktor, për të përfunduar, deri më 20 dhjetor 2012, kryerjen e procedurave të prokurimit publik, me objekt “Rikonstruksion i sallave në Gjykatën e Rrethit Gjyqësor Tiranë, në godinën civile”. Brenda këtij afati të përfshihet edhe lidhja e kontratës përkatëse, publikimi i fituesit dhe publikimi i njoftimit të kontratës së lidhur në Buletinin e Njoftimeve Publike.
2. Ngarkohen Zyra e Administrimit të Buxhetit Gjyqësor, Gjykata e Rrethit Gjyqësor Tiranë dhe Agjencia e Prokurimit Publik për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
Kryeministri
Sali Berisha
